OzLabs/hebrew-wiki-articles huggingface dataset:
וילי רוטנשטיינר

ויליבאלד (וילי) רוטנשטיינר (בגרמנית: Willibald "Willi" Ruttensteiner; נולד ב-12 בנובמבר 1962) הוא כדורגלן עבר וכיום איש עסקים ומאמן כדורגל אוסטרי.

==ביוגרפיה==
נולד בכפר וולפרן הסמוך לעיר שטייר, אוסטריה, למשפחה נוצרית. כבן השני מבין שלושה ילדים.

כשחקן כדורגל נאלץ לפרוש ממשחק עקב פציעה בגיד האכילס. למד לתואר ראשון בסוציולוגיה, קיבל תעודת הוראה והחל לעבוד כמורה בבית ספר יסודי. למד לתואר שני במנהל עסקים, במסגרתו למד ניהול ספורט והוסמך כמאמן מנטלי. בתחילת דרכו המקצועית היה רוטנשטיינר מאמן בילדים ובנוער בעיירות הקרובות לעיר הולדתו וולפרן. לאחר מכן אימן את קבוצת הנוער של פ.צ לינץ, ושימש בהמשך כעוזר מאמן ומאמן בקבוצה הבוגרת ששיחקה בבונדסליגה האוסטרית.

בשנת 1999 החל לעבוד בהתאחדות הכדורגל האוסטרית, ושימש כמאמן הנבחרת הצעירה במשך שבע שנים. ב-2006 מונה למנהל המקצועי של ההתאחדות האוסטרית. בתקופה זו הכדורגל האוסטרי היה בשפל. הליגה המקומית הוצפה בשחקנים זרים זולים ולא הייתה עבודה משמעותית לקידום שחקנים צעירים.

באוסטריה הקים את "פרויקט 12", לקידום שחקני כדורגל צעירים במדינה. הנבחרות של אוסטריה זכו להישגים משמעותיים בהמשך: מקום שישי באליפות אירופה לנערים בשנת 2013, מקום שלישי באליפות אירופה לנוער ב-2014, השתתפות ביורו 2016 לבוגרים, וטיפוס של קרוב ל-80 מקומות בדירוג של פיפ"א.

בשנת 2005 היה למאמן זמני (ממלא מקום) במשך שלושה חודשים של נבחרת אוסטריה הבוגרת.

בשנת 2011 מונה כחודש באופן רשמי במשך כמאמן של נבחרת אוסטריה הבוגרת.

בשנים 2006–2018 היה למנהל טכני בהתאחדות הכדורגל האוסטרית.

ביוני 2018 מונה רוטנשטיינר לתפקיד המנהל הטכני של נבחרת ישראל בכדורגל. חוזהו עם ההתאחדות לכדורגל הוארך בשנתיים נוספות, במהלך כהונתו של כדורגלן העבר האוסטרי אנדי הרצוג כמאמנה הראשי של נבחרת ישראל בכדורגל.

ביולי 2020 מונה למאמנה הראשי של נבחרת ישראל, כשאלון חזן מונה לעוזרו, ובדצמבר 2020 הוארך חוזהו עד לסיום עונת המשחקים 2021/2022. את תפקידו הקודם כמנהל הטכני של נבחרות ישראל, לקח יילה חוס ההולנדי. בפברואר 2022 סיים את תפקידו בנבחרת ישראל.

== חיים אישיים ==
רוטנשטיינר נשוי, ואב לשתי בנות.

==קישורים חיצוניים==

==הערות שוליים==

קטגוריה:ישראל: אישים בכדורגל
קטגוריה:מאמני נבחרת ישראל בכדורגל
קטגוריה:כדורגלנים אוסטרים
קטגוריה:מאמני כדורגל אוסטרים
קטגוריה:אוסטרים שנולדו ב-1962
ג'יני (סדרת טלוויזיה)

ג'יני (בערבית: جن, באנגלית: Jinn) היא סדרת טלוויזיה ירדנית מסוגת דרמה-על-טבעית המשודרת בנטפליקס, שעלתה לשירות ב-13 ביוני 2019 וכללה 5 פרקים. זוהי הסדרה הערבית הראשונה שהפיקה נטפליקס (בשנת 2021 הופקה סדרה נוספת "תיכון רוואבי לבנות").

== עלילה ==
הסדרה מתמקדת בקבוצת בני נוער הלומדים בבית ספר פרטי בעמאן, ירדן. הם יוצאים לטיול בפטרה, הידועה כבית לשדים (ג'ינים) ולתופעות מוזרות. במהלך הטיול משתחררים בטעות שני ג'ינים, טוב ורע. הראשון זומן על ידי מירה, והשנייה זומנה על ידי יאסין. הג'יני מודיע למירה כי עליה לעצור את הג'יני הרע מלנסות להרוס את העולם.

== ביקורת ==
לאחר שידור הסדרה התעוררה סערה בירדן בעקבות קטעים בהם נראו כוכבי הסדרה מקללים, מתנשקים ואף מעשנים סמים. כמה ימים לאחר עליית הסדרה נפתחה חקירה במשרדו של התובע הראשי בירדן, שביקש מיחידת הסייבר "לעשות את כל מה שנדרש כדי לעצור את השידור". השחקנים בסדרה אף נחשפו לביקורת קשה ולאיומים.

== הפקה ==
=== פיתוח ===
ב-26 בפברואר 2018 פורסם כי נטפליקס הזמינה סדרה חדשה בשם "ג'יני", וכי בעונה הראשונה יצולמו חמישה פרקים.

ב-13 באוגוסט 2018 החלו צילומי הסדרה בעמאן, ירדן.

== קישורים חיצוניים ==
* 

* 
* הדס לבב, [https://www.mako.co.il/tvbee-articles/Article-10be49de4646b61026.htm בגלל נשיקות וסמים: "ג'יני" מעוררת סערה בעולם הערבי], tvbee, 17 ביוני 2019
* [https://www.rottentomatoes.com/tv/jinn הסדרה] באתר- Rotten Tomatoes.

== הערות שוליים ==

קטגוריה:נטפליקס: תוכניות וסדרות
קטגוריה:סדרות דרמה
קטגוריה:סדרות פנטזיה
קטגוריה:תוכניות טלוויזיה בשפה הערבית
קטגוריה:תוכניות טלוויזיה שעלו לשידור בשנות ה-2010
רוברט טוריצ'לי

רוברט טוריצ'לי (באנגלית: Robert Guy Torricelli) (נולד ב-27 באוגוסט 1951) הוא פוליטיקאי אמריקאי, שכיהן כחבר בית הנבחרים של ארצות הברית מטעם המחוז ה-9 של ניו ג'רזי משנת 1983 עד 1997 ובסנאט של ארצות הברית מ-1997 עד לשנת 2003.

==ביוגרפיה וקריירה==
רוברט טוריצ'לי נולד בעיירה פטרסון, שבניו ג'רזי, ולמד בבית הספר בניו יורק. בשנת 1974 הוא קיבל תואר באומנויות, ובשנת 1977 במשפטים. בשנת 1980 הוא סיים תואר באוניברסיטת הרווארד בתחום מינהל ציבורי.

בשנים 1975–1977 רוברט טוריצ'לי היה עוזר של מושל ניו ג'רזי. בהמשך הוא עבד ליד וולטר מונדייל. בשנת 1983 הוא נבחר לבית הנבחרים של ארצות הברית מטעם המחוז ה-9 של ניו ג'רזי. רוברט טוריצ'לי שירת בתפקיד זה עד לשנת 1997 כאשר הוחלף על ידי סטיב רוטמן. באותה שנה רוברט טוריצ'לי נבחר לסנאט של ארצות הברית.

בהיותו בבית הנבחרים, רוברט טוריצ'לי תמך במלחמת המפרץ וקידם חוק שאוסר מסחר עם קובה.

לאחר שהוא נבחר לסנאט הועלו חשדות לניצול כספים לצורך מערכת הבחירות באופן לא חוקי. בעקבות התפתחות הפרשה הוא נמנע מלהשתתף בבחירות לסנאט בשנת 2002.

לאחר סיום הקריירה הפוליטית הוא פנה לעסקים.

==קישורים חיצוניים==

* 

קטגוריה:חברי בית הנבחרים של ארצות הברית מניו ג'רזי
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מניו ג'רזי
קטגוריה:בוגרי אוניברסיטת ראטגרס
קטגוריה:בוגרי בית הספר לממשל באוניברסיטת הרווארד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1951
Rodeo (שיר)

Rodeo (בעברית: רודיאו) הוא סינגל שהוקלט על ידי צמד הראפר האמריקאי ליל נאז X, ביחד עם הראפרית האמריקאית קארדי בי, מתוך המיני-אלבום הראשון שלו, 7. השיר יצא לאור ב-21 ביוני 2019, ביחד עם המיני-אלבום.

עם יציאתו נכנס השיר אל המקום השישי במצעד הרשמי שבניו זילנד.

== רקע וכתיבה ==
השיר נכתב על ידי ליל נאז X, קארדי בי, דייוויד ביראל, דנזל בטיסט, רוי לנזו וראס צ'ל. השיר הוא שיר בסגנון ההיפ הופ, אשר מאפיין שירים נוספים מתוך המיני-אלבום. בנוסף לכך, עלה השיר לרשת הזרמת המדיה ספוטיפיי.

האודיו של השיר אשר עלה לערוץ היוטיוב של ליל נאז X זכה להצלחה רבה כאשר צבר למעלה מ-70 מיליון צפיות.

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 ביוני 2019
|הזרמת מוזיקה • הורדה דיגיטלית
|קולומביה
|<ref></ref>
|}

== קישורים חיצוניים ==

== הערות שוליים ==

קטגוריה:שירי ליל נאז X
קטגוריה:שירי קארדי בי
קטגוריה:שירי נאז
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי מוזיקת קאנטרי אמריקאיים
קטגוריה:שירים המעורבים במחלוקות הקשורות לפלגיאט
קטגוריה:שירי פלטינה משולשת בארצות הברית
גיום לקה

גיום לקה (בצרפתית: Guillaume Lekeu; 20 בינואר 1870 – 21 בינואר 1894) היה מלחין בלגי בתחום המוזיקה הקלאסית.

==ביוגרפיה==
לקה נולד בכפר ליד ורווייה, עיר קטנה במחוז לייז'. למד פסנתר ותאוריה של המוזיקה אצל אלפונז ווס בקונסרבטוריון המקומי.

ב-1879 עבר עם משפחתו לפואטייה, צרפת ולמד שם מוזיקה באופן עצמאי אצל אוקטב גריסר. הוא התחיל להלחין בגיל 15, ובהתחלה כתב בעיקר מוזיקה קאמרית.

ב-1888 עבר עם משפחתו לפריז ולמד פילוספיה עם תאודור דה ויזבה . באוגוסט 1889 יצא לביירוית לראות את הטטרלוגיה "טבעת הניבלונגים" של ואגנר.

בחזרתו לפריז למד קונטרפונקט אצל סזר פרנק. עם מותו של פרנק ב-1890 עבר בעצתו של ויזבה לכיתתו של ונסן ד'אנדי, שם למד בעיקר תזמור.

כשנה לאחר מכן, ב-1891, זכה במקום השני בפרס רומא הבלגי, על יצירתו הקנטטה "אנדרומדה".

ב-1892 התוודע לקה בעזרת ד'אנדי לכנר הנודע אז'ן איזאיי, אשר הזמין ממנו את יצירתו המפורסמת ביותר - הסונטה לכינור ופסנתר בסול מז'ור.

לקה נדבק בטיפוס באוקטובר 1893, ממנו לא הצליח להתאושש. הוא נפטר יום אחד לאחר יום הולדתו העשרים וארבעה, ב-21 בינואר 1894.

==סגנונו המוזיקלי==

ב-1887 כתב כך: "עדיף שהמוזיקה תהיה מוזרה, עצבנית, נוראית ולא דומה לשום דבר המוכר לנו, ובלבד שתהיה מקורית".

ביצירותיו ניתן לשמוע את השפעותיהם של בטהובן, ואגנר וסזר פרנק. סגנון הכתיבה שלו הצטיין במלודיות ארוכות ומלנכוליות, עם הרמוניות אימפרסיוניסטיות.

המבנים המוזיקליים ביצירותיו הם לרוב מחזוריים (ציקליים), וחוקרים נוטים כי מדובר בהשפעה מיצירתו הספרותית של מרסל פרוסט - "בעקבות הזמן האבוד".

==יצירותיו==

לקה כתב כ-50 יצירות, חלקן לא גמורות. שתיים מהן -סונטה לצ'לו ורביעיית פסנתר, הושלמו על ידי ד'אנדי. ביצירותיו יש יסודות המבשרים על מלחינים צרפתיים שבאו אחריו, כדוגמת אריק סאטי ודריוס מיו.

את רשימת יצירותיו ניתן למצוא בדף המקביל בוויקיפדיה האנגלית , כולל מספר סידורי (על פי קטלוג לוק ורדבו - V), ז'אנר ותאריך.

==קישורים חיצוניים==

* 

==הערות שוליים==

קטגוריה:ואלונים
קטגוריה:מלחינים בלגים
קטגוריה:ילידי 1870
קטגוריה:בלגים שנפטרו ב-1894
יובאן הורוואט

יובאן סמוילוביץ' הורוואט דה קורטיץ (; 1722, האימפריה הרומית הקדושה – 1786, האימפריה הרוסית), הידוע גם כאיוון סמוילוביץ, היה גנרל רוסי ממוצא סרבי שייסד את סרביה החדשה באימפריה הרוסית באזור העיר נובומירהורוד.

== ביוגרפיה ==
אבות אבותיו של הורוואט הגיעו במקור מסרביה הישנה. בשנות ה-70 של המאה ה-17, סבו מרקו קורטיץ' התיישב ב"גבול הצבאי" - אזור בין מלוכת הבסבורג לבין האימפריה העות'מאנית, בו התיישבו לראשונה סרבים בימי הביניים. קורטיץ' נלחם בצבאה של נסיכות אוסטריה וקיבל תואר אציל מלאופולד הראשון, קיסר האימפריה הרומית הקדושה. בנו של קורטיץ', סמואיל, היה בעל קרקעות בכפר הקרוי על שם משפחתו - קורטיצ'י, על יד ארד.

בשנת 1726 קיבל סמואיל שם אצילי - "דה קורטיץ'", מקרל השישי, קיסר האימפריה הרומית הקדושה לאחר ששימש כמושל העיר ואראדין שברומניה. ג'ובאן סמוילוביץ' הורוואט דה קורטיץ' נולד לסמואיל בפטרוואראדין שבמלוכת הבסבורג ב-1722.

ב-1751, בגיל 21, יצרו יובאן ואחיו דימטרי קשר עם השגריר הרוסי לנסיכות אוסטריה על מנת לבקש להגר לרוסיה. השגריר קיבל את בקשתם של השניים בתנאי שהדבר יאושר על ידי הממשלה הרוסית. הממשלה לא רק אישרה את הבקשה אלא הציעה לכל המשפחות אזרחות ועבודה בצבא האימפריה הרוסית. למעשה, כל משפחות הקצינים ששירתו בצבא האוסטרי והיגרו לאוסטריה קיבלו אזרחות והקצינים קיבלו עבודה בצבא הרוסי. עוד לפני שבקשתו ברוסיה התקבלה הגיש הורוואט את בקשת ההתפטרות שלו לצבא האוסטרי יחד עם 281 קצינים נוספים. בקשות ההתפטרות הועברו מיד למריה תרזה שאישרה אותן מכיוון שבאותה העת לאימפריה הרוסית ולבית הבסבורג היו יחסים חמים.

ב-13 ביולי 1751 השגריר הרוסי באוסטריה קיבל את האישור הרשמי מיליזבטה, קיסרית רוסיה למעבר של הורוואט וקצינים נוספים לרוסיה. הורוואט קודם מיד לדרגת גנרל בצבא הרוסי וקצינים שהראו כישרון קיבלו דרגות גבוהות בצבא הרוסי מיד. ההגירה התבצעה בשלושה סבבים שונים. 

הורוואט הגיע לרוסיה פיזית בסוף ספטמבר 1751 והקים בה את "סרביה החדשה". רוב היישובים בסרביה החדשה נקראו על שם יישובים בסרביה עצמה ובאישור הקיסרית יליזבטה קראו על שמה מבצר שבנו. ב-1759 הקים הורוואט גדודי צבא לסרביה החדשה, והתחיל לפעול למען הקמת בית לאומי לסרבים בשטח האימפריה הרוסית. הוא הקים בית משפט עליון, משרדים שונים כגון; כלכלה, חוץ, אוצר, ביטחון וכו'.

בית המשפט שהורוואט עצמו הקים מצא אותו אשם בשחיתות ובצו של יקטרינה השנייה, קיסרית רוסיה, הוא גורש מסרביה החדשה וזו פורקה במספר שלבים. הוא חזר לאזור סרביה החדשה לשעבר רק ב-1775 ונפטר בדירתו שליד העיר חרקוב בגיל 64 בשנת 1886.

== לקריאה נוספת ==
* אלמנקו גלוהאק, (1990). Porijeklo imena Hrvat, איגוד הכותבים ביוגוסלביה.
* בריאן דוויאס, (2016). The Russo-Turkish War, 1768-1774: Catherine II and the Ottoman Empire, הוצאת בלומסברי.

== הערות שוליים ==

הורוואט
הורוואט
קטגוריה:ילידי 1722
קטגוריה:נפטרים ב-1786
עיר פתוחה

[[מנילה שבפיליפינים הוכרזה כעיר פתוחה בדצמבר 1941 במטרה למנוע מצבא האימפריה היפנית להרוס את העיר|285x285 פיקסלים]]
עיר פתוחה (או עיר פרזות) היא יישוב שהכריז במהלך מלחמה כי הוא מוותר על מאמצי ההגנה, וזאת בדרך כלל על מנת למנוע הרס ופגיעה בתושביו. ברגע שעיר הכריזה על עצמה כ"עיר פתוחה", ישנה ציפייה שהצבא היריב יכבוש את העיר באופן לא אלים ובלי להרוס את העיר. ההצהרה הזו נועדה להגן על תושבי העיר ועל נכסיה התרבותיים ממלחמה שעשויה להסב להם נזק. 

כוחות התוקפים את העיר לא תמיד יכבדו את ההכרזה, וייתכן כי גם הכוחות המגנים ישתמשו בה כטקטיקה פוליטית. במקרים מסוימים, ההכרזה על עיר כ"עיר פתוחה" עשויה להתבצע מצד במלחמה אשר נמצא על סף תבוסה או כניעה; במקרים אלה, הצד המצהיר מסוגל להילחם על העיר אך מעדיף לחסוך את הנזק שייגרם לעיר זו. 

בהתאם לאמנת ז'נבה, חל איסור לתקוף מקומות "לא מוגנים בשום צורה שהיא". 

== ראו גם ==

* אמנות ז'נבה
* דיני מלחמה
* משפט בינלאומי פומבי
* רומא עיר פרזות
* עיר סגורה

== הערות שוליים ==

קטגוריה:דיני מלחמה
מרכז המדיטציה טושיטה

מרכז המדיטציה טושיטה (באנגלית: Tushita Meditation Centre) הוא מרכז לימוד ותרגול של הבודהיזם הטיבטי הממוקם במחוז הימאצ'ל פרדש שבצפון הודו, ביערות הסמוכים לכפר דרהמקוט, מעל העיירה מקלוד-גנג'. המרכז מציע קורסי מבוא לבודהיזם טיבטי וסדנאות מתקדמות יותר בתחום.

== היסטוריה ==
לאחר שפתחו את מנזר קופאן בקטמנדו, החליטו למה יישה ותלמידו למה זופה רינפושה לפתוח מרכז נוסף, זאת בתגובה לדרישה הגוברת והעניין מצד תלמידים מהמערב. ב-1972, יחד עם כמה מתלמידיהם המערביים, רכשו השניים מבנה ישן במקום שבו נמצא המרכז כיום, בסמוך למקום מושבה של הממשלה הטיבטית הגולה. זמן קצר לאחר מכן נפתח המרכז שנקרא בהתחלה "טושיטה – מרכז ריטריט", ומאוחר יותר שינה את שמו ל"מרכז המדיטציה טושיטה".

במקום מתגוררים באופן קבוע נזירים ונזירות המפעילים את המרכז. באתר האינטרנט של המרכז נכתב: "המטרה של טושיטה היא לספק מרחב חברותי ומכיל לבני אדם מכל הלאומים והרקעים על מנת להיחשף ולתרגל את הלימוד של הבודהה". המבקרים במקום מתבקשים לכבד מספר כללי משמעת ובהם שמירה על השקט, הימנעות מלבוש חושפני, הימנעות מהריגה מכוונת של יצורים חיים (כולל חרקים), וכן איסור על כל פעילות מינית.

כיום מארח מרכז המדיטציה טושיטה סדנאות מבוא וקורסים מתקדמים המועברים על ידי מורים בולטים בעולם הבודהיזם הטיבטי, וכן סדנאות יומיות ללימוד מדיטציה. על פי נתוני המרכז לשנת 2017, מרבית המשתתפים בקורסי המבוא לבודהיזם הם הודים וישראלים, מרביתם תרמילאים שמטיילים בהודו לאחר תום שירותם הצבאי. מרכז המדיטציה טושיטה חבר בקרן לשימור מסורת המהאיאנה, רשת של 160 מרכזי מדיטציה ומיזמים חברתיים הפועלת ב-36 מדינות ברחבי העולם.

== קישורים חיצוניים ==
* 

קטגוריה:מנזרים בודהיסטיים
קטגוריה:הימאצ'ל פרדש
קטגוריה:הודו: מבני דת
קטגוריה:בודהיזם טיבטי
גילברט רייל

גילברט רייל (באנגלית: Gilbert Ryle; 19 באוגוסט 1900 – 6 באוקטובר 1976) היה פילוסוף בריטי. הוא נציג הדור של הפילוסופים של השפה היומיומת (ordinary language philosophers) שהיו שותפים לגישתו של לודוויג ויטגנשטיין כלפי בעיות פילוסופיות. רייל ידוע בעיקר בזכות ביקורתו על הדואליזם הקרטזאני, שעבורו טבע את המונח "רוח הרפאים במכונה" (The Ghost in the Machine). חלק מהרעיונותיו בתחום הפילוסופיה של הנפש כונו ביהביוריסטים ("behaviourist"). רייל מוכר בין היתר בשל ההבחנה האפיסטמולוגית שערך בין "לדעת איך" לבין "לדעת ש" (Knowing-how and knowing-that).

ספרו הידוע ביותר של רייל הוא מושג הנפש (The Concept of Mind) משנת 1949, שבו הוא כותב כי "מגמה כללית של הספר זה תהיה ללא ספק וללא היזק, להיות מסווגת כביהביוריסטית". רייל, שעסק במחקרו בעבודותיהם ברנרד בולזאנו, פרנץ ברנטנו, אלכסיוס מיינונג, אדמונד הוסרל ומרטין היידגר, הציע במקום זאת שאת הספר ניתן לתאר כמאמר בפנומנולוגיה, אם "מרגישים בבית" עם התווית הזאת.

== ביבליוגרפיה ==
===בעברית===
* "המיתוס של דקארט", בתוך: שפה, מחשבה, עולם: מאמרים קלאסיים בפילוסופיה אנליטית, הוצאת "למדא - האוניברסיטה הפתוחה", 2021
===באנגלית===
====ספרים====
<div class="mw-content-ltr">
* The Concept of Mind (1949)
* Dilemmas. The Tarner Lectures 1953 (1954), a collection of shorter pieces
* Plato's Progress (1966)
* Contemporary Aspects of Philosophy (1977), editor
* On Thinking (1979)
</div>

== קישורים חיצוניים ==

* 

==הערות שוליים==

קטגוריה:פילוסופים של הלשון
קטגוריה:פילוסופים של תורת ההכרה
קטגוריה:פילוסופים אנגלים
קטגוריה:פילוסופים של המאה ה-20
קטגוריה:בריטים שנולדו ב-1900
קטגוריה:בריטים שנפטרו ב-1976
סרביה החדשה

סרביה החדשה () הוא חבל ארץ לשעבר ב שנוסד על ידי הגנרל הרוסי-סרבי יובאן הורוואט בשנת 1752. חבל הארץ ממוקם באוקראינה דהיום וחופף ברובו את שטח מחוז קירובוגרד. בירת חבל הארץ ומרכז ההגירה של הסרבים הייתה העיר נובומירהורוד (מירגורוד החדשה).

המייסד של המקום, יובאן הורוואט, הגיע למקום פיזית כבר בסוף ספטמבר 1751 ובשנת 1752 הקים בו את סרביה החדשה. רוב היישובים בסרביה החדשה נקראו על שם יישובים בסרביה עצמה ובאישור יליזבטה, קיסרית רוסיה, קראו על שמה התושבים מבצר שבנו. ב-1759 הקים הורוואט גדודי צבא לסרביה החדשה, והתחיל לפעול למען הקמת בית לאומי לסרבים בשטח האימפריה הרוסית. הוא הקים בית משפט עליון, משרדים שונים כגון; כלכלה, חוץ, אוצר, ביטחון וכו'. בסופו של דבר, הואשם הורוואט בשחיתות והוגלה מן המקום על ידי יקטרינה השנייה, קיסרית רוסיה. בשנת 1764 במסגרת חלוקה מנהלית מחדש של האימפריה הרוסית התפרקה סרביה החדשה והועברה לשליטת ממשלת נובורוסיה. הורוואט חזר למקום רק ב-1775 ונפטר קרוב לסרביה החדשה ב-1886.

סרביה החדשה, למרות שמה, לא כללה בעיקר סרבים. למעשה, רוב התושבים באזור היו מולדובנים ואוקראינים, והסרבים היוו כ-11 אחוזים בלבד מתוך האוכלוסייה. האוכלוסייה באזור בשיאה הגיעה ל-5,482 תושבים, ב-1757.

== לקריאה נוספת ==
* אלמנקו גלוהאק, (1990). Porijeklo imena Hrvat, איגוד הכותבים ביוגוסלביה.
* בריאן דוויאס, (2016). The Russo-Turkish War, 1768-1774: Catherine II and the Ottoman Empire, הוצאת בלומסברי.

== קישורים חיצוניים ==
*[https://web.archive.org/web/20090306191642/http://www.rastko.org.rs/rastko-ukr/istorija/mkostic-nsrbija.pdf Nova Srbija i Slavenosrbija]

קטגוריה:האימפריה הרוסית: חלוקה מנהלית
קטגוריה:אוקראינה: היסטוריה
קטגוריה:סרביה: היסטוריה
קטגוריה:האימפריה הרוסית: היסטוריה
לא יכולה בלי זה (סרט)

לא יכולה בלי זה (She's Gotta Have It) הוא סרט דרמה קומית אמריקאי משנת 1986, שכתב, ערך וביים ספייק לי. זהו סרטו הראשון של לי באורך מלא, הוא נוצר בתקציב נמוך, וזכה לביקורות חיוביות. הסרט מספר את סיפורה של צעירה אפרו-אמריקאית בשם נולה דרלינג, היוצאת עם שלושה גברים, ומעביר את רגשות ומחשבות הדמויות בסגנונו הייחודי של לי.

בשנת 2017 לי עיבד את הסרט לסדרה באותו שם עבור נטפליקס, בכיכובה של דוונדה וייז.

== תקציר==
נולה דרלינג היא תושבת ברוקלין צעירה ומושכת, המלהיבה שלושה מחזרים: ג'יימי אוברסטריט המנומס והמשורר החובב; גריר צ'יילדס הדוגמן האובססיבי לעצמו; ומארס בלקמון (ספייק לי) הילדותי והמובטל. נולה נמשכת לטוב בכל אחד מהם, אך מסרבת להתחייב לאחד מהם, מטפחת את חירותה האישית במקום זאת, בעוד כל גבר רוצה אותה לעצמה.

== שחקנים==
בסרט מככבים טרייסי קמילה ג'ונס, טומי רדמונד היקס, ג'ון קנדה טרל וספייק לי עצמו.

בתפקידי משנה מופיעים הצלם ארנסט דיקרסון בתור תושב קווינס, ש. אפאתה מרקרסון בתור ד"ר ג'יימיסון, ביל לי אביו במציאות של ספייק לי, שכתבת את פסקול הסרט, מופיע כאביה של גיבורת הסרט, ואחותו של ספייק, השחקנית ז'ואה לי מופיעה כשותפה לשעבר.

== נושאים ==
האידיאליזציה של נולה לחירות מינית למספר רב של בני זוג שלרוב גברים נהנים ממנה. "אשה (או לפחות נולה) יכולה להיות יצור מיני, לא צריכה להיות שייכת לגבר, ואולי אפילו לא צריכה לרצות דבר כזה." קולה של נולה תואר כאלמנט המהפכני ביותר בסרט, ייצוג של המאבק שאפרו-אמריקאיות התייצבו מולו באותה תקופה.

== השפעות ==
הסרט נפתח בציטוט של זורה ניל הרסטון מתוך ספרה "עיניהם צופות באלוהים". בסרט קיימת גם מחווה לסרט "הקוסם מארץ עוץ". לי ציין שספג השראה מצפייה בסרט "רשומון" של אקירה קורוסאווה, אליו נחשף בלימודי הקולנוע. 

בניו יורק טיימס נכתב כי הסרט הוביל בשנות השמונים (יחד עם "זרים" של ג'ים ג'ארמוש) את תנועת הקולנוע העצמאי בארצות הברית. זה היה גם סרט פורץ דרך לסרטים אפרו-אמריקאים ושינוי מבורך בייצוג השחורים בקולנוע האמריקאי, המתאר גברים ונשים צבעוניים לא כסרסורים ולא כזונות, אלא כאנשים עירוניים יוקרתיים ואינטליגנטיים". 

== פרסים ומועמדויות ==
;פסטיבל הקולנוע בקאן
*"פרס הנוער" סרט החוץ - ספייק לי (זכייה)

; 1986 פרסי מבקרי הסרטים של לוס אנג'לס
*"פרס הדור החדש" - ספייק לי (זכייה)

;פרס אינדפנדנט ספיריט
*הפיצ'ר הראשון טוב ביותר - ספייק לי (זכייה)
*השחקנית הראשית הטובה ביותר - טרייסי קמילה ג'ונס (מועמדות)

== סדרת טלוויזיה ==
ב -15 בספטמבר 2016, הודיעה נטפליקס על עסקה להפקת סדרה המבוססת על הסרט, כאשר לי חוזר לביים את העונה הראשונה ומשמש כמפיק בפועל. הוזמנו עשרה פרקים בני 30 דקות, ונטפליקס שחררה את הסדרה בנובמבר 2017.

=== הרהורים בדיעבד ===
בשנת 2014, לי אמר כי אחת החרטות שלו כקולנוען היא סצנת האונס בסרט: "אילו הייתי מסוגלת לעשות משהו שוב, זה יהיה זה. זה היה לגמרי [...] טיפשי. הייתי לא בוגר. הקלתי עם אונס, וזה הדבר האחד שאקח בחזרה. הייתי לא בוגר ואני שונא שלא הראיתי אונס כמעשה הנתעב שהוא. אני יכול להבטיח לך, כי לא יהיה דבר כזה בסדרה לא יכולה בלי זה, זה בטוח." </blockquote>

== קישורים חיצוניים ==

* 
* [https://www.youtube.com/watch?v=pyi61368xw4 Reelblack טלוויזיה ריאיון עם ג 'ון קנדה Terrell]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי ספייק לי
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים אמריקאיים
קטגוריה:סרטי 1986
האישה הבוכה

האישה הבוכה (באנגלית: The Weeping Woman) היא ציור שמן על בד של הצייר פבלו פיקאסו אשר צויר בצרפת ב-1937.

==אודות הציור==
"האישה הבוכה" היה נושא שעניין את פיקאסו רבות וכתוצאה מכך חזר על כך רבות באותה השנה בסדרות ציורים. ציור זה, שנוצר ב-26 באוקטובר 1937, היה הציור המפורט ביותר בסדרה זו. הציור נכלל באוסף של מוזיאון טייט מודרן בלונדון מאז 1987.

סדרת האישה הבוכה נחשבת כהמשך לטרגדיה המתוארת בציור גרניקה. בכך שהתמקד בדימוי של אישה בוכה, פיקאסו כבר לא צייר את ההשפעות הישירות של מלחמת האזרחים בספרד, אלא התייחס לדימוי אוניברסלי יחיד של סבל.

בציור מוצגת דמותה של דורה מאר - פילגשו של פיקאסו בין השנים 1936 ל-1944. במהלך הקשר ביניהם, פיקאסו נהג לצייר אותה בכמה סגנונות שונים, חלקם ריאליסטיים, חלקם שפירים, אחרים מעונים או מאיימים. פיקאסו הסביר:

פיקאסו הוסיף ואמר: 

האישה הבוכה בגלריה טייט הייתה אחת מסדרת ציורים של פיקאסו המתארת את הנושא. גרסה נוספת של שני ציורים שצוירו ב־18 באוקטובר 1937, נגנבה מהגלריה הלאומית של ויקטוריה במלבורן שבאוסטרליה באוגוסט 1986, ונמצאה בתא בתחנת רכבת במלבורן מאוחר יותר באותו חודש. דרישת הגנבים, בין היתר, הייתה להגביר את מימון האמנות.

== הערות שוליים ==

קטגוריה:ציורים משנות ה-1930
קטגוריה:גלריית טייט
קטגוריה:פבלו פיקאסו: ציורים
רוברט דה ברוס (סרט)

רוברט דה ברוס (באנגלית: Robert the Bruce) הוא סרט פעולה ודרמה היסטורית משנת 2019 אודות רוברט הראשון ובבימויו של ריצ'רד גריי, המהווה סרט המשך לסרטו של מל גיבסון "לב אמיץ". הסרט הופק ונכתב על ידי אנגוס מק'פיידן, אשר גם מככב בתפקיד הראשי.

עלילת הסרט מתרחשת בתקופת המאה ה-14. המלך הסקוטי, רוברט דה ברוס, יוצא למלחמת העצמאות הראשונה של סקוטלנד ונאבק באנגלים.
== עלילה ==
הסרט מתמקד בחורף אחד שבו מקום הימצאותו של רוברט דה ברוס אינו ידוע ומגולל את אחד מהסיפורים ששרדו ברשומות ההיסטוריות. בעקבות סדרה של אבדות צבאיות, כשצבאו קרוע, הצלחת המרד שלו מוטל בספק, רוברט דה ברוס נסוג משדה הקרב. בודד, פצוע, נרדף על ידי מחפשי ההון במטרה לאסוף את הפרס שהונח על ראשו בהוראת המלך אדוארד מאנגליה, הוא מוצא מקלט באסם של איכרה המטפלת בשלושה ילדים - אחיינית בגיל העשרה, אחיינית צעירה אחרת ובנה. הם דואגים לו וקושרים עמו קשר, אף על פי שהשבט שלהם מיישר קו עם אנגליה. הקשר הזה מעניק לרוברט הבנה עמוקה יותר של הפטריוטיזם הטבוע בלב הסקוטים, המניע את התשוקה הנלהבת שלו לשלב הלאומי ובסופו של דבר לניצחון להשגת העצמאות הסקוטית.

== שחקנים ודמויות ==
* רוברט דה ברוס (אנגוס מק'פיידן): אציל סקוטי ומלך סקוטלנד.
* ג'ון השלישי קומיין, לורד באדנוך (ג'ארד האריס): אציל סקוטי.
* ג'יימס דאגלס, לורד דאגלס (דיארמד מורטאג): אציל סקוטי.
* מוראג (אנה האטצ'ינסון): איכרה סקוטית.
* ברנדוב (זאק מקגוואן)
* ויל (פטריק פיוגיט)
* בריאנה (אמה קני)

==הפקה==
הפקת הסרט יצאה לדרך בפברואר 2018 עם אנגוס מק'פיידן שחוזר לגלם את רוברט דה ברוס, לאחר שגילם את הדמות בסרט "לב אמיץ" משנת 1995. לצדו לוהקו ג'ארד האריס, אנה האטצ'ינסון ופטריק פיוגיט.

הצילומים החלו בפברואר 2019 והושלמו תוך כמה חודשים.

==הקרנת בכורה ושחרורו לאקרנים==
הסרט יצא בבכורה עולמית בפסטיבל הסרטים הבינלאומי של אדינבורו ב-23 ביוני 2019. ויצא להקרנה מסחרית בבתי הקולנוע ברחבי הממלכה המאוחדת ב-28 ביוני 2019.

הקדימון הרשמי הראשון יצא ב-7 ביוני 2019 על ידי חברת Signature Entertainment, האמונה על הפצת הסרט.

==פרסים ומועמדויות==
{| class="wikitable plainrowheaders unsortable"
|- style="background:#ccc; text-align:center;"
! scope="col"| פרס
! scope="col"| תאריך הטקס
! scope="col"| קטגוריה
! scope="col"| מועמדים/מקבלי הפרס
! scope="col"| תוצאה
! הערות
|-
! scope="row"| פרס פסטיבל הסרטים הבינלאומי של אדינבורו
| align="center"| 23 ביוני 2019
| align="center"| פרס הקהל
| align="center"| רוברט דה ברוס
| 
| align="center"|
|}

==ראו גם==
*מלחמתו של רוברט דה ברוס

== קישורים חיצוניים ==

== הערות שוליים ==

קטגוריה:סרטי פעולה בריטיים
קטגוריה:סרטים היסטוריים
קטגוריה:סרטים אפיים
קטגוריה:סרטי 2019
קטגוריה:סרטים ביוגרפיים בריטיים
קטגוריה:סרטי דרמה בריטיים
קטגוריה:סרטים בריטיים
קטגוריה:סרטי דרמה היסטורית
קטגוריה:סרטים באנגלית
קטגוריה:סרטים בריטיים המבוססים על סיפור אמיתי
ארנסט אוסטר

ארנסט אוסטר (באנגלית: Ernst Oster, 26 בינואר 1908 – 30 ביוני 1977) היה פסנתרן, מוזיקולוג ותאורטיקאי מוזיקה יהודי-גרמני. כמומחה לאנליזה של שנק, תרגם לאנגלית את חיבורו האחרון של היינריך שנקר, "קומפוזיציה חופשית".

== ביוגרפיה ==
ארנסט פרידריך אוסטר נולד במנהיים, גרמניה. בצעירותו, עברה משפחתו להמבורג, שם למד ב-Gelehrtenschule des Johanneums. את לימודי המוזיקה החל בנגינה על פסנתר. כשנפלה לידיו ההוצאה המבוארת של "הסונאטות האחרונות של בטהובן" בעריכת היינריך שנקר, השתכנע אוסטר, שמן התובנה של שנקר אפשר להפיק יותר מזו של כותבים אחרים בנושאי מוזיקה. כפי שנאמר בהערה ביוגרפית ב"קומפוזיציה חופשית":

בשנות ה-20 לחייו, עבר אוסטר לברלין ללמוד אצל תלמידו של שנקר, אוסוולד יונאס. אחרי עליית הנאצים לשלטון ואחרי מות שנקר ב-1935, עבר אוסטר לווינה, שם תרם ל"Der Dreiklang", כתב-עת קצר-ימים, שייסדו סטודנטים של שנקר, פליקס זלצר ואוסוולד יונאס. אוסטר, שהיה יהודי, היגר לארצות הברית לאחר האנשלוס, וז'אנט שנקר, אלמנתו של היינריך, הפקידה בידיו חלק גדול ממסמכיו ל שנקר. הוא הגיע לניו יורק על סיפון אוניית הקיטור פנדאם ב-14 בינואר 1939. הוא הגיש בקשה להתאזרחות ב-29 בינואר 1945.

בארצות הברית, עבד אוסטר כפסנתרן מלווה וכמורה לפסנתר. בין תלמידיו היה פיטר סרקין. בהמשך עבד כמורה בהקונסרבטוריון למוזיקה של ניו אינגלנד ובבית ספר מאנס למוזיקה. הוא תרגם לאנגלית את "קומפוזיציה חופשית" של היינריך שנקר בעזרת מענק מקרן רוברט אוון להמן. הספר יצא בשנת 1977.

אוסטר, שהיה טייל נלהב, מת כתוצאה מאירוע מוחי בעת טיפוס על הר שונמונק. הותיר אחריו אחות, תרזה, שחיה בשווייץ באותו זמן.

מסמכיו של היינריך שנקר שהיו ברשותו נתרמו על ידי מנהל עזבונו לספרייה הציבורית לאמנויות הבמה של ניו יורק, שם הם ידועים כ"אוסף אוסטר: מסמכים של היינריך שנקר".

== כתבים שיצאו לאור ==
<div class="mw-content-ltr">
*
**
*
**Reprinted in: 
*
**Reprinted in: 
*
*
*
*
</div>

== לקריאה נוספת ==
<div class="mw-content-ltr">
*Allen Forte, Milton Babbitt, Charles Burkhart, Clemens Sandresky, Carl Schachter, Blanche W. Beck, Sydney Beck, David Beach, John Rothgeb and Edward Laufer, "Ernst Oster (1908-1977) In Memoriam," Journal of Music Theory 21, No. 2 (1977), pp.&nbsp;340–354.
</div>

== קישורים חיצוניים ==

<div class="mw-content-ltr">
*[http://catalog.nypl.org/record=b11545870~S1 The Oster Collection: Papers of Henrich Schenker] in the [http://www.nypl.org/locations/lpa/music-division Music Division] of [http://www.nypl.org/locations/lpa The New York Public Library for the Performing Arts].
</div>
==הערות שוליים==

קטגוריה:מוזיקולוגים גרמנים
קטגוריה:פסנתרנים יהודים גרמנים
קטגוריה:פסנתרנים יהודים אמריקאים
קטגוריה:מוזיקולוגים אמריקאים
קטגוריה:תאורטיקאי מוזיקה יהודים
קטגוריה:מוזיקולוגים יהודים
קטגוריה:מורים למוזיקה יהודים
קטגוריה:מורים למוזיקה באמריקה
קטגוריה:מורים למוזיקה בגרמניה
קטגוריה:מתרגמים יהודים גרמנים
קטגוריה:מתרגמים יהודים אמריקאים
קטגוריה:תאורטיקאי מוזיקה אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1977
בית הכנסת בסמוקוב

בית הכנסת בסמוקוב היה בית כנסת אשר פעל בעיר סמוקוב בבולגריה מ-1861 ועד ראשית שנות ה-50 של המאה ה-20.

==היסטוריה==

קהילה יהודית מאורגנת בעיר מתועדת במסמכים עות'מאניים החל משלהי המאה ה-17. בראשית המאה ה-20 נכללה העיר ברשימת 34 הקהילות המאורגנות בממלכת בולגריה ומנתה כ-1,000 נפשות. בפרוץ מלחמת העולם השנייה מנתה הקהילה כ-500 נפשות. לאחר הקמת מדינת ישראל, עלו אליה מרבית יהודי העיר וב-1949 נמנו בסמוקוב 85 יהודים. בראשית המאה ה-21 לא התגוררו יהודים בעיר.

==המבנה==
בית הכנסת הוקם במימון משפחת אריה, שהגיעה לסמוקוב מווינה, ובנייתו החלה ב-1857. את הבנייה ביצעו פועלים עות'מאנים שנשכרו באדירנה על ידי בני משפחת אריה. ב-1861 נחנך בית הכנסת. שטחו 330 מטר מרובע, גובהו 8 מטרים והיו בו 38 חלונות ובהם ויטראז'ים. בתקרה הפנימית של בית הכנסת הותקן עץ מגולף עם סמלי מגן דוד ונתלו ממנו נברשות. המבנה ניצב במרכזה של השכונה היהודית בסמוקוב אשר הוקמה ב-1813. בית הכנסת פעל עד ראשית שנות ה-50 של המאה ה-20 וננטש. ב-1962 שופץ ושוקם המבנה על ידי משרד התרבות הבולגרי. ב-1965 הוכרז המבנה אתר מורשת בולגרי ותוכנן להפוך אותו לאולם קונצרטים. ב-1975 פרצה במקום שרפה, שהחריבה את המבנה. בשלהי שנות ה-80 של המאה ה-20 הוחל בשיפוץ נוסף, שלא הושלם בשל בעיות תקציב. באפריל 2018 חתם ארגון "שלום", ארגון הגג של יהודי בולגריה, על הסכם עם עיריית סמוקוב ובו הועבר מבנה בית הכנסת בעיר לרשות העירייה, וזאת לצורך שיפוצו.
הכתובת מעל הכניסה בבית הכנסת (2019)

==קישורים חיצוניים==

==הערות שוליים==

סמוקוב
סמוקוב
אקס ליבריס של דוד וולפסון

"אקס ליבריס של דוד וולפסון" הוא אקס ליבריס (תו ספר) שעיצב האמן הרמן שטרוק עבור דוד וולפסון בשנת 1913.
==תיאור==
הרמן שטרוק, מן האמנים היהודים הבולטים בראשית המאה ה-20, יצר בשנת 1913 אקס ליבריס עבור דוד וולפסון. שטרוק, שהיה מעורב בחוגים הציוניים, הכיר את וולפסון מפעילותו בקונגרס הציוני ומתפקידו כנשיא הוועד המנהל של "בצלאל". שטרוק יצר את התחריט בטכניקה של תצריב ואקווטינטה. לאחר מכן הוא הודפס במספר עותקים לא ידוע בטכניקה של דפוס אופסט.

במרכז העבודה תיאור נוף ובו שורה של דקלים, הנטועים לאורכו של חוף ים או אגם צחיחים. דימוי זה מאזכר רישומים ועבודות שיצר שטרוק בעקבות ביקורו בארץ-ישראל בשנת 1903. בשנות ה-20 של המאה ה-20 שבו והופיעו ביצירותיו דימויים כאלו שתיארו בעיקר את מפרץ חיפה. התו חתום בפינתו השמאלית התחתונה בראשי תיבות של שמו ובפינה הימנית התחתונה מופיע מגן דוד, אשר שימש אף הוא כבסיס לחתימה של שטרוק בעבודותיו. סביב הדימוי מופיעה האימרה "ה' אחד, עם אחד, ארץ אחת, שפה אחת", שהייתה מזוהה עם החינוך העברי בראשית המאה ה-20.

עותקים של תו הספר נמצאים באוספי מוזיאונים שונים, כגון מוזיאון ישראל, ובאוספים פרטיים שונים.

==הערות שוליים==

קטגוריה:הרמן שטרוק
קטגוריה:הדפסים
קטגוריה:תצריבים
קטגוריה:יצירות משנת 1913
קטגוריה:מוזיאון ישראל: הדפסים
חתול סרנגטי

חתול סרנגטי הוא חתול בן כלאיים בין חתול בנגלי (שהוא עצמו מוכלא בין חתול בר לחתול נמרי בנגלי) לבין חתול אסייאתי קצר שיער.

על פי האיגוד האמריקאי לחתולים, בני הדור הראשון להכלאה אינם נחשבים כחתול סרנגטי, אלא רק מהדור השני ומעלה. קארן סאוסמן מקליפורניה הייתה מגדלת החתולים הראשונה בשנת 1994 שגידלה חתול סרנגטי. הגזע עדיין נחשב לגזע חדש במיני החתולים ומגדלי ומרביעי חתולים נוספים משביחים תכונות שונות שלו. הרעיון שעמד בבסיס יצירת גזע חתולים זה היה יצירת חתול שמזכיר את הסרוואל, ללא שימוש בחתולי בר. החתול המתקבל מן ההכלאה הוא חתול בעל פרווה עם תבנית של פסים (טאבי), רגליים ארוכות ואוזניים גדולות מאוד ומחודדות. צוואר החתול ארוך ועבה כשל נמר, הזכרים יהיו לרוב גדולים יותר מהנקבות ומשקלם נע בין 4.5 ל-7 קילוגרמים. הנקבות שוקלות בין 3.5 ל-5.5 קילוגרמים.

==ראו גם==
*חתול סוואנה - הכלאה בין סרוואל לבין חתול הבית.

==קישורים חיצוניים==

סרנגטי
קטגוריה:חיות כלאיים
בינימטיניב

בינימטיניב (בלועזית: binimetinib; ידוע גם כ-ARRY-162), הוא החומר הפעיל בתרופה מקטובי (mektovi). בינימטיניב הוא מולקולה קטנה, אנטי-סרטנית, אשר פותחה על ידי חברת אראי ביופרמה לטיפול בסוגי סרטן שונים. בינימטיניב הוא מעכב סלקטיבי של MEK, קינאזה מרכזית במסלול MAPK, העלול לקדם גידולים סרטניים. הפעלה בלתי תקינה של המסלול, מתבטאת בסוגים רבים של סרטן. בחודש יוני 2018, התרופה אושרה על ידי מינהל המזון והתרופות האמריקאי (FDA), בשילוב עם אנקורפניב, לטיפול בחולים עם מלנומה בלתי ניתנת לכריתה או גרורתית, חיובית למוטציות BRAFV600K או BRAFV600E. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות.

==מנגנון פעולה==
בינימטיניב, הזמין במתן פומי, הוא מעכב של MEK (mitogen-activated protein kinase kinase), או באופן יותר ספציפי, מעכב של MAP2K. MEK הוא חלק ממסלול RAS, אשר מעורב בשגשוג תאי ובהישרדות. MEK עובר אפ-רגולציה בסוגים רבים של סרטן. בינימטיניב, שאינו מתחרה עם ATP, נקשר ומעכב את הפעילות של הקינאזות MEK1/2, אשר הודגמו כמווסתות מספר פעילויות מפתח תאיות, כולל שגשוג, הישרדות, ואנגיוגנזה. MEK1/2 הן קינאזות בעלות ספציפיות דואלית לתריאונין\טירוזין, הממלאות תפקידי מפתח בהפעלה של מסלול ה- RAS/RAF/MEK/ERK ועוברות לעיתים אפ-רגולציה במגוון של סוגים של תאים סרטניים. עיכוב של MEK1/2 מונע את ההפעלה של חלבונים אפקטורים ושל גורמי שעתוק, התלויים ב-MEK1/2, מה שעשוי להביא לעיכוב של העברת הסיגנל התאי המתווך על ידי גורם גדילה. כפי שהודגם בניסויים פרה-קליניים, עיכוב זה עשוי להוביל, בסופו של דבר, לעיכוב של שגשוג תאי הגידול ולעיכוב בייצור של ציטוקינים דלקתיים שונים, בכללם אינטרלויקין-1, אינטרלויקין-6 וגורם נמק גידולי.

==פיתוח התרופה==
בשנת 2015, בוצעו ניסויים קליניים שלב III, עבור סרטן שחלות, מלנומה חיובית למוטציות ב-BRAF, ומלנומה חיובית למוטציות ב-NRAS Q61.

בחודש דצמבר 2015, הודיעה החברה, כי הניסוי בקליני במלנומה חיובית למוטציות ב-NRAS הסתיים בהצלחה. בניסוי זה, חולים שקיבלו בינימטיניב היו בעלי שרידות חציונית חופשית-מהתקדמות מחלה, של 2.8 חודשים, לעומת 1.5 חודשים, בחולים שקיבלו את הטיפול הסטנדרטי, עם דאקארבזין . בקשה לאישור תרופה חדשה (NDA) הוגשה ביוני 2016.

בחודש אפריל 2016, דווח כי הניסוי הקליני שלב III, עבור סרטן שחלות בדרגה- נמוכה, הופסק, בשל היעדר יעילות.

בינימטיניב נחקר אף כטיפול בדלקת מפרקים שגרונתית אך ניסוי קליני שלב II, לא הראה תועלת.

ב-2017 הודיע ה-FDA האמריקאי לחברת אראי ביופרמה, כי נתוני הניסוי הקליני שלב III, עבור טיפול של בינימטיניב במלנומה חיובית-למוטציות ב-NRAS, אינם מספיקים לאישור ההתוויה.

בחודש יוני 2018 אושרה התרופה על ידי ה-FDA האמריקאי, לטיפול במלנומה חיובית-למוטציות ב-BRAF, בשילוב עם אנקורפניב.

==קישורים חיצוניים==

==הערות שוליים==

קטגוריה:תרופות
קטגוריה:תרופות יתומות
טקס פרסי האקדמיה הבריטית לקולנוע ה-1

טקס פרסי האקדמיה הבריטית לקולנוע ה-1 שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1949 בקולנוע אודיאון שבכיכר לסטר בלונדון. הפרס הוענק לסרטים שהוקרנו בממלכה המאוחדת בשנים 1947 ו-1948. האקדמיה הבריטית לאמנויות הקולנוע והטלוויזיה (BAFTA), הוא ארגון שנוסד בשנת 1947 על ידי יוצרי קולנוע מבריטניה הגדולה, במטרה לקדם את אמנות הקולנוע. האקדמיה העניקה בשנה זו פרסים בשלוש קטגוריות הסרט הבריטי הטוב ביותר, הסרט הטוב ביותר מכל מקור, ופרס מיוחד. מפיק הקולנוע הבריטי מייקל בלקון הנחה את הטקס.

הסרט "Odd Man Out" זכה בפרס הסרט הבריטי הטוב ביותר. פרס לסרט הטוב ביותר מכל מקור הוענק לסרט האמריקאי "שנות חיינו היפות ביותר". הסרט הדוקומנטרי "The World Is Rich" זכה בפרס מיוחד. פסלונים מברונזה שעוצבו על ידי הנרי מור הוענקו לבמאי הסרטים.

== זוכים ==
{| class="wikitable"
! style="background:#BDB76B;width:50%" |הסרט הבריטי הטוב ביותר
! style="background:#BDB76B;width:50%" |הסרט הטוב ביותר מכל מקור - בריטי או זר
|-
| valign="top" |
* Odd Man Out
| valign="top" |
* שנות חיינו היפות ביותר (ארצות הברית)
|-
|}

=== פרס מיוחד ===
* The World Is Rich (דוקומנטרי)

== קישורים חיצוניים ==
* [http://www.bafta.org The British Academy of Film and Television Arts Official website]

== הערות שוליים ==

קטגוריה:טקסי פרס באפט"א
קטגוריה:1949 בממלכה המאוחדת
ארטיום סיומקה

ארטיום אולגוביץ' סיומקה (ברוסית: Артём Олегович Сёмка; נולד ב-17 ביולי 1990 בסנקט פטרבורג) הוא כדורגלן רוסי המשחק בעמדת הקשר בדינמו סנקט פטרבורג מליגת הכדורגל החובבנית של רוסיה.

==קריירה==
ארטיום נולד ביולי 1990 והחל את הקריירה המקצוענית בזניט-2 סנקט פטרבורג, שהתמודדה בליגת הכדורגל המקצוענית של רוסיה ב-2008. באפריל 2009 הוא עבר לקבוצת המילואים של רוסטוב והיה ברשימת ההרכב של רוסטוב בליגת העל הרוסית בכדורגל, אך מעולם לא שיחק עבורה.

בעונת 2010/2011 עבר לקבוצת המילואים של ז'מצ'וז'ינה סוצ'י ושיחק בהרכב הקבוצה באליפות מחוז קרסנודאר. בעונת 2012/2013 עבר לקבוצת טאגאנרוג ושימש כקפטן הקבוצה. ב-2015 עבר לקבוצת דינמו סטברופול מליגת הכדורגל המקצוענית ושיחק בה במשך 3 שנים עד שהוזמן לשחק בקבוצת לנינגראדץ ממחוז לנינגרד.

ביוני 2019 עבר לדינמו סנקט פטרבורג.

== קישורים חיצוניים ==

* [https://ffspb.org/tournament14990/player/165611 ארטיום סיומקה] באתר פדרציית הכדורגל של סנקט פטרבורג
* [https://everipedia.org/wiki/lang_en/artem-semka/ ארטיום סיומקה] באתר Everipedia.org
* [https://www.transfermarkt.com/artem-semka/profil/spieler/110376 ארטיום סיומקה] באתר transfermarkt.com
* [https://premierliga.ru/players/Syomka-Artyom ארטיום סיומקה] באתר הפרמייר ליג הרוסי בכדורגל

== הערות שוליים ==

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני דינמו סנקט פטרבורג
קטגוריה:כדורגלני לנינגראדץ
קטגוריה:רוסים שנולדו ב-1990
מוסדות האיחוד האירופי

תרשים ארגוני של המוסדות
תרשים אלטרנטיבי של המערכת הפוליטית. שבעת הגופים של האיחוד מופיעים בצבע כחול, לאומיים / בין-ממשלתיים בכתום.
תרשים המתאר את תפקודם של המוסדות האירופיים ואת יחסי הגומלין שלהם זה עם זה ועם המדינות החברות
המוסדות של האיחוד האירופי הם שבעת הגופים העיקריים בקבלת ההחלטות של האיחוד האירופי (EU). הם, כמפורט בסעיף 13 של האמנה על האיחוד האירופי:
* הפרלמנט האירופי
* המועצה האירופית
* מועצת האיחוד האירופי
* הנציבות האירופית
* בית המשפט לצדק של האיחוד האירופי
* הבנק המרכזי האירופי
* בית המשפט האירופאי לביקורת.

המוסדות נבדלים מגופים מייעצים לאיחוד האירופי ולסוכנויות האיחוד האירופי.

== היסטוריה ==
רוב מוסדות האיחוד האירופי הוקמו עם הקמת האיחוד האירופי בשנת 1958. מאז חלו שינויים רבים אשר סייעו להעביר את מאזן הכוחות מהמועצה אל הפרלמנט. תפקידה של הוועדה לעיתים קרובות היה לתווך בין שני הגופים. עם זאת, הוועדה לפרלמנט: ב -1999 היא הכריעה את התפטרותה של ועדת סאנטר וכפתה על חילופי ראש של ועדת בארוסו בשנת 2004. התפתחותם של המוסדות, עם שינויים נוספים מאמנות והסכמים, היא עדות להתפתחותם של מבני האיחוד ללא תוכנית אב ברורה אחת. כמה כמו טום ריד של וושינגטון פוסט אמר על המוסדות כי "אף אחד לא היה בכוונה תוכנן ממשלה מורכבת כמו מיותר כמו האיחוד האירופי".

==קישורים חיצוניים==

==הערות שוליים==

*
מישור דאנום

מישור דאנום או סלעי דנאום או רמת דאנום (באנגלית: Danum Platform) היא רמה או מישור הררי סלעי ברכס בריטניה שבאנטארקטיקה.

הרמה הסלעית מצויה 7 קילומטרים צפונית מזרחית להר הייבן.

גבולות הרמה עם עמק ביברה ועמק דובריס.

גובהו של המישור 1,726 מטרים מעל פנהי הים.

== היסטוריה ==
=== מקור השם ===

שם המישור ניתן לו על ידי משלחת החקר הגאולוגית של אוניברסיטת ואיקאטו מהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי.

בדומה להרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית.

דנום הוא השם ההיסטורי (מהתקופה הרומית) של אזור דונקסטר של ימינו.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3511 מישור דאנום] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113104 מישור דאנום] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3321&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישור דאנום] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=3511&fid=antgeo_106 תצלום לוויין של מישור דאנום]
* [https://mapcarta.com/25609324 מפת אזור מישור דנאום]

== הערות שוליים ==

דאנום
דאנום
דאנום
דאנום
בית הכנסת בגוצה דלצ'ב

בית הכנסת בגוצה דלצ'ב היה בית כנסת אשר פעל בעיר גוצה דלצ'ב בבולגריה מ-1905 ועד ראשית שנות ה-50 של המאה ה-20.

==היסטוריה==

הקהילה נוסדה בשלהי המאה ה-19 על ידי פליטים שנמלטו מקרבות המלחמה העות'מאנית-רוסית (1877–1878) והגיעו לעיר שנותרה בשליטה עות'מאנית. ב-1900 נמנו בעיר 100 יהודים. במהלך מלחמת הבלקן הראשונה נכבשה העיר על ידי צבא ממלכת יוון ולעיר הגיעו מאות פליטים יהודים. לאחר מלחמת העולם הראשונה נותרה בגוצה דלצ'ב קהילה יהודית בת 166 נפשות. הרוב המוחלט של בני הקהילה עלו לישראל לאחר הקמתה. בראשית שנות ה-90 של המאה ה-20 התגוררה בעיר משפחה יהודית אחת, משפחת בָּרוּכוֹב. המשפחה התגוררה בקומה העליונה של מבנה בית הכנסת כאשר הקומה התחתונה משמשת למסחר וכמחסן.

==המבנה==
בית הכנסת הוקם בראשית המאה ה-20, בשלהי שלטונה של האימפריה העות'מאנית באזור. המבנה בן שתי קומות, ומעוטר בכיפה ובה חלונות עם ויטראז'ים בצורת מגן דוד. ב-1950 נמכר המבנה למשפחת ברוכוב שהייתה המשפחה היהודית האחרונה שהתגוררה בעיר. בהמשך, הוכרז המבנה אתר מורשת בולגרי. לאורך השנים הפכה קומתו הראשונה של המבנה למחסן, וקומתו השנייה שימשה למגורים. ב-2008 הוסר המבנה מרשימת אתרי המורשת בבולגריה.

==קישורים חיצוניים==

==הערות שוליים==

גוצה דלצ'ב
גוצה גלצ'ב
עמק דובריס

עמק דוּבְּרִיס (באנגלית: Dubris Valley) הוא עמק צר שאינו מכוסה קרח בצפון רכס בריטניה שבאנטארקטיקה.

העמק מצוי מזרחית ובצמוד לרמת דאנום.

גובהו של העמק 1,802 מטרים מעל פני הים.

== היסטוריה ==
=== מקור השם ===
שם המישור ניתן לו על ידי משלחת החקר הגאולוגית של אוניברסיטת ואיקאטו שבהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי.

בדומה לאתרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית. המקר קרוי על שמו של פלג בסמוך לדובר שבבריטניה (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4123 עמק דובריס] באתר הסקר הגאולוגי של ארצות הברית
* [https://antarctica.recollect.co.nz/nodes/view/29344 תצלום עמק דובריס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113193 עמק דובריס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3919&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק דובריס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4123&fid=antgeo_107 תצלום לוויין של אזור עמק דובריס]
* [https://mapcarta.com/25610480 מפת אזור עמק דובריס]

== הערות שוליים ==

דובריס
דובריס
דלקת גידים

דלקת גידים או טנדינופתיה (באנגלית: Tendinopathy) היא סוג של הפרעה בפעילות גיד, שמביאה לידי כאב, נפיחות, ותפקוד לקוי. הכאב בדרך כלל יהיה חזק יותר במהלך שימוש בגיד המודלק. דלקת גידים מתרחשת בדרך כלל סביב הכתף, המרפק, שורש כף היד, הירך, הברך או הקרסול (דלקת גיד אכילס).

גורמים לדלקת עשויים לכלול פגיעה או פעילות מוגברת. קבוצות בסיכון כוללות אנשים שעוסקים בעבודת כפיים, מוזיקאים וספורטאים. גורמים נפוצים פחות כוללים זיהום, דלקת פרקים, גאוט, מחלת בלוטת התריס, וסוכרת. האבחנה מבוססת בדרך כלל על תסמינים, בדיקה, ולעיתים הדמיה רפואית (אולטרסאונד). שבועות ספורים לאחר הפציעה נשארת דלקת קטנה, כאשר הבעיה הבסיסית קשורה לסיבי חלבונים חלשים.

נכון לשנת 2016, הפתופיזיולגיה של דלקת גידים עדיין איננה ברורה דיה. למרות שנראה כי הדלקת מתפתחת על פי חוקיות מסוימת, היחסים בין שינויים במבנה הרקמות, תפקוד הגיד והכאב שנוצר אינם חד-משמעיים. ישנן מספר השערות המנסות לקשר באופן כזה או אחר בין הדברים, אך אף אחת מהן לא אומתה או הופרכה . ישנן תאוריות שכוללות בין השאר: מתיחת יתר של הגיד, נזק תרמי ואף השמנת יתר שגורמת לעומס על הגיד ופעולתו.

אולם, הסיבה המקובלת ביותר למצב זה היא, כאמור, תוצאה של שימוש יתר בשילוב עם גורמים חיצוניים המובילים למה שניתן לראות כהפרעה בתגובת הריפוי הטבעית של הגוף.

הטיפול כולל מנוחה, שימוש בנוגדי דלקת שאינם סטרואידים ופיזיותרפיה. לעיתים רחוקות נעשה שימוש בזריקות סטרואידים או בניתוח. כ-80% מהסובלים מהדלקת חשים שיפור בתוך שישה חודשים.

==קישורים חיצוניים==

<div style="direction: ltr;">
*"[https://www.niams.nih.gov/health-topics/tendinitis#tab-overview Tendinitis]". National Institute of Arthritis and Musculoskeletal and Skin Diseases
</div>

==הערות שוליים==

קטגוריה:תסמינים וסימנים כלליים
קטגוריה:דלקת
פנלופה לבנת-ציצה

פנלופה לבנת-ציצה (שם מדעי: Penelope pileata) היא מין של עוף קרקע מהסוג פנלופה שבמשפחת ההוקיים. היא אנדמית לאגן האמזונאס של מזרח ברזיל ומצויה בסכנת הכחדה עקב אובדן בית גידולה בקצה מואץ. תחום מחייתה בטבע הוא בין נהר הארגואייה לגדות האמזונאס ביובל נהר פארה ועד לאי מרז'ו במזרח.

עוף זה מגיע לאורך 80 ס"מ ובעל נוצות חומות-אדמדמות עם כנפיים שחורות, זנב שחור ארוך וגוף מנוקד בלבן. הראש בעל עור כחול כהה מוקף בנוצות שחורות והציצה לבנה. כמו מרבית הפנלופות היא בעלת שק ורדרד מתחת מקורה האפור. הפנלופה בעלת יציבה נמוכה אך בעלת רגליים ארוכות העוזרות לה לנוע מהר על הקרקע.

תחום מחייתה הוא ביערות הגשם של האמזונאס אך היא תימצא גם בסראדו. היא מותאמת גם ליערות מוצפים עונתית, בהם היא נתלית מהענפים. באזורים אחרים, בייחוד ביערות הרריים בהם עצים נמוכים היא תעדיף לנוע על הקרקע. הפנלופה ניזונה מפירות, זרעים שונים ומחסרי חוליות ביער.

==קישורים חיצוניים==

== הערות שוליים ==

קטגוריה:טקסונים שתוארו בידי יוהאן גאורג ווגלר
קטגוריה:הוקיים
קטגוריה:ברזיל: מינים אנדמיים
קטגוריה:ברזיל: עופות
קטגוריה:בעלי חיים שתוארו ב-1830
קטגוריה:בעלי חיים בסראדו
פרנקולין סיני

פרנקולין סיני (שם מדעי: Francolinus pintadeanus) הוא מין של עוף מהסוג פרנקולין שבמשפחת הפסיוניים. הוא מצוי בטבע סביב סין ודרום-מזרח אסיה.

אורכו של הפרנקולין 30–34 ס"מ, משקלו 280–400 גרם והזכרים גדולים מהנקבות במעט. הוא בעל נוצות לבנות-חומות בהירות ומשורטטות בשחור. הפנים של הזכר בעלות לחי לבנה, עיניים אדומות וזוג פסים החוצים את העיניים ומפרידים בין הלחיים לסנטר הלבן. הכנפיים חומות וכך גם העורף והזנב. לזכרים נוצות כתומות מעל הכנפיים ובכיפת הראש. הרגליים כתומות וחזקות. הנקבות קטנות יותר ובעלות פנים כתומות אך מקור שחור כמו לזכר.

הפנרנקולין חי לרוב על הקרקע בחבורות קטנות ומנקר מזון כמו גרגרים, פירות וחרקים. הוא מצוי בעיקר ביערות יבשים או לחים וכן במורדות הרים. לעיתים הוא יימצא גם בג'ונגלים.

הוא נפוץ בסין, הודו, לאוס, קמבודיה, מיאנמר, הפיליפינים, תאילנד ווייטנאם. הוא הופץ על ידי האדם למאוריציוס, מדגסקר, צ'ילה, ארצות הברית וארגנטינה.

מצב השימור של פרנקולין סיני הוא ללא חשש.

==קישורים חיצוניים==

איור
== הערות שוליים ==

קטגוריה:טקסונים שתוארו בידי ג'יובאני אנטוניו סקופולי
קטגוריה:טווסים
קטגוריה:בעלי חיים שתוארו ב-1786

קטגוריה:סין: עופות
חוגלה אדמונית

חוגלה אדמונית (שם מדעי: Alectoris rufa) היא מין של עוף מהסוג חוגלה ממשפחת הפסיוניים. היא לחוגלת הסלעים. תפוצת חוגלה זו בחצי האי האיברי, צרפת ואיטליה וכן באיים הבלאריים ואיים נוספים במערב הים התיכון. האדם הפיץ אותה לאזורים נוספים, לעיתים רבות כדי לצוד אותה בטבע כ"עוף ציד". בחלק מאזורים אלה, כמו בבריטניה וניו זילנד, היא הפכה למין פולש.

== מאפיינים ==
אורכה של החוגלה 33–38 ס"מ ומשקלה כ-40 גרם בממוצע, כאשר הזכרים גדולים מהנקבות. היא דומה לחוגלת הסלעים אך בעלת פס שחור העובר מאחורי עיניה לעבר מרכז החזה. החזה מוקף באזור מנוקד בשחור-לבן והכנפיים והבטן אפורים. הצידיים חומים מוקפים בלבן והרגליים אדומות, מה שנתן לה את השם האנגלי (Red-legged partridge).

החוגלה מתרבה ופעילה על קרקע חקלאית או בין סלעים. הקן בנוי על הקרקע ומורכב מצמחייה רכה. עונת הרבייה חלה בין אפריל ליוני והנקבה מטילה עד עשר ביצים. בעוד הבוגרים ניזונים בעיקר מזרעים וירקות, הצעירים אוכלים חרקים בעלי כמות גבוהה של חלבון חשוב.

החוגלה נמצאת רק לעיתים נדירות בלהקות גדולות, אך תצפית אחת כללה 70 פרטים.

מצב השימור של חוגלה זו מוגדר קרוב לסיכון.

==תת-מינים==
* A. r. hispanica
* A. r. intercedens
* A. r. rufa

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:טווסים
קטגוריה:איטליה: עופות
קטגוריה:פורטוגל: עופות
קטגוריה:ספרד: עופות
קטגוריה:בעלי חיים שתוארו ב-1758
שובל קופר

שובל קופר (שם מדעי: Syrmaticus soemmerringii) הוא מין של פסיון מהסוג שובל החי רק ביפן. הוא קיבל את שמו המדעי על שם החוקר הגרמני סמואל תומאס פון זומרינג.

שובל הוא עוף ראוותן בעל נוצות זנב ארוכות. הוא מגיע לאורך כולל של 87.5-136 ס"מ בזכרים. הנקבות קטנות יותר ומגיעות לאורך 51–54 ס"מ כול הזנב. הפסיון בעל נוצות בצבע חום-נחושת הנראות כמו קשקשים. החזה, הבטן והראש אפורים-ורודים והעיניים חומות אך מכוסות בטבעת אדומה עזה. המקור לבן וכך גם הרגליים. הזנב בעל 3–4 נוצות בולטות בצבע זהוב עם פסים חומים שחורים מעליו.

מטרת נוצות הזכר המפוארות הוא להרשים את הנקבות. הוא עוף פוליגמי המחפש בעונת הרבייה נקבות רבות אך הוא איננו עוזר להם לטפל בקן, בביצים או באפרוחים. הוא מצוי בטבע על קרקעית היערות ההרריים של הונשו, שיקוקו וקיושו. מזונו של פסיון זה הוא מפרוקי-רגליים כמו חרקים, שורשים, זרעים ועלים. הוא נוטה לנוע על הקרקע ומעופף רק בעת סכנה.

===תת-מינים===
ישנם 5 תת-מינים של השובל, המתאפיינים בנוצות בעלות גוונים כהים יחסית על פי תפוצתם:
* S. soemmeringii soemmeringii
* S. s. ijimae
* S. s. scintillans
* S. s. intermedius
* S. s. subrufus

==קישורים חיצוניים==

== הערות שוליים ==

קטגוריה:בעלי חיים שתוארו ב-1830
קטגוריה:פסיונים
קטגוריה:יפן: מינים אנדמיים
קטגוריה:יפן: עופות
קטגוריה:בעלי חיים בהרי יפן
קטגוריה:טקסונים שתוארו בידי קונרד יאקוב טמינק
אוזני חום

אָזְנִי חוּם (שם מדעי: Crossoptilon mantchuricum) הוא מין עוף קרקעי ממשפחת הפסיוניים המצוי רק ביערות ההר של צפון סין סביב מחוז שאנשי.
== מאפיינים ==
האוזני הוא עוף באורך 96–100 ס"מ ובעל נוצות אפורות-כחולות עם כנפיים אפורות, זנב לבן מעוטר כמו זנב טווס ורגליים אדומות קטנות. הצוואר כחול כהה והפנים אדומות עם עיניים צהובות קטנות, "כיפה" שחורה וסביב הפנים נוצות בולטות לבנות המשתרעות מתחתית המקור עד לאחורי הראש, כציצות בולטות והם הקנו לעוף את שמו, עקב מראם דמוי האוזניים.

פסיון זה מצוי רוב זמנו על קרקע היערות של צפון סין ומחטט בחיפוש אחרי שורשים, פקעות וצמחייה אחרת. בחורף הוא מגוון גם בחסרי חוליות ולעיתים יורד לאזורים נמוכים ושופעים יותר. עונת הרבייה שלו חלה בין סוך יולי לאוקטובר ואז הזכרים מפזזים וקוראים בקול. הם גדולים יותר מהנקבות ואינם עוזרים להם ברבייה. הנקבות מקננות בין הסבכים ומטילות 5–8 ביצים הבוקעות תוך 28 יום. הצעירים ניזונים בעיקר מחרקים.

הפסיון פגיע בטבע (החבר הפגיע ביותר בסוגו) והוא נחשב למין מוגן בסין האסור לציד. הסיבות לפגיעותו הם: ציד לא חוקי, אובדן בית גידולו וכריתת יערות גדולה.

==קישורים חיצוניים==

==הערות שוליים==

קטגוריה:בעלי חיים שתוארו ב-1863
קטגוריה:טקסונים שתוארו בידי רוברט סווינהו
קטגוריה:פסיונים
קטגוריה:סין: מינים אנדמיים
קטגוריה:סין: עופות
ברווז שורק לבן-פנים

ברווז שורק לבן-פנים (שם מדעי: Dendrocygna viduata) הוא מין של ברווז שורק המצוי בטבע באפריקה שמדרום לסהרה וכן באמריקה הדרומית באזורים הטרופיים. הוא מצוי כמין פולש גם בפלורידה אליה הופץ בידי האדם.

==מאפיינים==
אורכו של ברווז זה 43–48 ס"מ עם מוטת כנפיים הקרובה ל-90 ס"מ. משקלו הממוצע 500–800 גרם. הברווז בעל חזה בצבע ערמוני עם כנפיים כתומות-חומות כהות עם קצוות שחורים, זנב קצר בצבע שחור ובטן אפורה משורטטת בשחור. הצוואר של הברווז שחור והראש לבן עם עיניים שחורות ומקור רחב ושחור למעט הקצה. לברווז רגליים וצוואר ארוכים ובמראם הם דומים לאווזים אך אינם קרובים מבחינה טקסונומית. שני הזוויגים דומים מאוד והצעירים גם דומים אך בעלי נוצות פרועות ואפורות יותר.

הברווז מצוי באגמים, גדות נהר ואזורים עשבוניים שונים ברחבי אפריקה ואמריקה הדרומית. הברווז רועה לעיתים קרובות בקהילות שלעיתים מגיעות לאלף פרטים. הוא ניזון בעיקר מעשב, דגניים וצמחי מים אך גם מרכיכות ועוד חסרי חוליות.

הברווז מקנן על הקרקע בקרבת המים אך לעיתים גם על ענפי עצים ובקן הנקבה מטילה 8–12 ביצים הבוקעות תוך 26–28 ימים. הברווזים הצעירים נעים במהירות אל תוך המים.

==קישורים חיצוניים==

==הערות שוליים==

ברווז עם אפרוחים בדרום אפריקה

קטגוריה:טקסונים שתוארו בידי קארולוס ליניאוס
קטגוריה:ברווז שורק
קטגוריה:סודאן: עופות
קטגוריה:בוטסואנה: עופות
קטגוריה:ברזיל: עופות
קטגוריה:בוליביה: עופות
קטגוריה:ארגנטינה: עופות
קטגוריה:בעלי חיים שתוארו ב-1766